VENDIM
Nr. 3, datë 24.11.2016

NË EMËR TË REPUBLIKËS

Kolegjet e Bashkuara të Gjykatës së Lartë, të përbërë nga:
Xhezair Zaganjori         kryesues
Ardian Dvorani             anëtar
Arjana Fullani               anëtare
Evelina Qirjako             anëtare
Andi Çeliku                   anëtar
Medi Bici                      anëtar Guxim Zenelaj              anëtar Edmond Islamaj            anëtar Shkëlzen Selimi             anëtar Artan Zeneli                  anëtar Artan Broci                   anëtar Admir Thanza               anëtar Tom Ndreca                 anëtar
Në  seancën  gjyqësore  të  datës  24.11.2016, mori  në  shqyrtim  çështjen  administrative  nr.
00005/2015, që u përket palëve: PADITËS: Përparim Zano
I PADITUR: Drejtoria Rajonale e Sigurimeve
Shoqërore Durrës
Instituti i Sigurimeve Shoqërore Tiranë
OBJEKTI: Anulimin e vendimeve për caktimin e
pensionit të parakohshëm për vjetërsi shërbimi.
Të anulohet vendimi i rillogaritjes së të ardhurave nga
pensioni i parakohshëm për vjetërsi shërbimi sipas ligjit nr. 10142, datë 15.5.2009, “Për sigurimet shoqërore
suplementare të ushtarakëve”, i ndryshuar me aktin normativ nr. 5, datë 10.11.2010.
Detyrimin e palës së paditur të rillogarisë dhe të paguajë pensionin e parakohshëm për vjetërsi shërbimi. Rillogaritja të
bëhet sipas ligjit nr. 9210, datë 23.3.2004, “Për statusin e
ushtarakut”  dhe  ligjit  nr.  8087,  datë  13.3.1996,  i
ndryshuar, të cilët parashikojnë si shumë të pensionit masën prej 50% të pagës referuese, duke i shtuar 2% të kësaj page për çdo vit tjetër shërbimi mbi vjetërsinë prej 15 vjetësh.
Pagesa e pensionit të rillogaritjes si më sipër të fillojë
nga data kur është caktuar pensioni i parakohshëm për vjetërsi shërbimi, deri në plotësimin e kushteve për pension
pleqërie.
Detyrimin e palës së paditur të paguajë diferencat e
papaguara ndërmjet pensionit të parakohshëm të rillogaritur sipas ligjit nr. 8087, datë 13.3.1996, i ndryshuar dhe pensionit të përfunduar deri tani, që nga momenti i lindjes së të drejtës për pension në vazhdim, deri në momentin e ekzekutimit të kësaj shume.
BAZA LIGJORE: Nenet 31, 32/a, 153, 154,
324,  325  dhe  327  të  Kodit  të  Procedurës  Civile. Kushtetuta e Republikës së Shqipërisë, nenet 4, 44, 132,
142/3; ligji nr. 8087, datë 13.3.1996, “Për sigurimin
shoqëror  suplementar  të  ushtarakëve  të  Forcave  të
Armatosura në Republikën e Shqipërisë”, i ndryshuar. Ligji  nr.  9210,  datë  23.3.2004,  “Për  statusin  e
ushtarakut”.  Ligji  nr.  9418,  datë  20.5.2005,  “Për sigurimin   shoqëror   suplementar   të   ushtarakëve”,   i
ndryshuar;  ligji  nr.  10142,  datë  15.5.2009,  “Për sigurimet	shoqërore	suplementare	të	ushtarakëve”.
Vendimi nr. 9, datë 26.2.2007 i Gjykatës Kushtetuese, vendimi i Këshillit të Ministrave nr. 63, datë 1.2.2006.
Gjykata  e  Rrethit  Gjyqësor  Durrës,  me vendimin	nr.	2514	(11-2013-5458),	datë
4.11.2013, ka vendosur:
Pranimin e pjesshëm të kërkesëpadisë.
Detyrimin e palës së paditur të anuloj vendimin nr. 25, datë  30.4.2007  lidhur  me  masën  e  pensionit,  duke  e
rillogaritur atë në bazë të ligjit nr. 9418, datë 20.5.2005, i ndryshuar. Për 26 vite shërbimi, pagë referuese 46.860 lekë,
për 15 vite + 50%, pra 50 + (25-25) x 2% = 22%. Pagë referuese 46.860 x 22% = 33.739 lekë. Duke u
aplikuar masa jo më e madhe se katërfishi i pensionit bazë, si dhe indeksimet sipas VKM-së.
Detyrimin  e  palës  së  paditur  t’i  kthejë  diferencën  e
krijuar  për  periudhën  1.9.2006–30.6.2009 me  masën
583.838 Lekë. Diferencë kjo e krijuar nga pensioni i dhënë nga pala e paditur me pensionin që i takon sipas ligjit.
Pushimin e gjykimit për kërkimet e tjera që i përkasin periudhës nga data 1.7.2009 e në vazhdim.
Gjykata e Apelit Durrës, me vendimin nr.
10-2014-879 (559), datë 14.2.2014, ka vendosur:
Moskompetencën  e  Gjykatës  së  Apelit  Durrës  për shqyrtimin   e   çështjes  dhe   dërgimin   e   saj   Gjykatës
Administrative të Apelit.
Gjykata	Administrative	e	Apelit,	me
vendimin nr. 1784, datë 14.5.2014, ka vendosur:
Lënien  në  fuqi  të  vendimit  nr.  2514  (11-2013-
5458), datë 4.11.2013 të Gjykatës së Rrethit Gjyqësor
Durrës.
Kundër vendimit nr. 1784, datë 14.5.2014, të   Gjykatës   Administrative   të   Apelit   ka
paraqitur  rekurs  pala  e  paditur,  Drejtoria
Rajonale e Sigurimeve Shoqërore Durrës, e
cila  kërkon  prishjen  e  vendimit nr.  2514  (11-
2013-5458),   datë   4.11.2013,   të   Gjykatës   së
Rrethit Gjyqësor Durrës dhe vendimit nr. 1784, datë  14.5.2014,  të  Gjykatës  Administrative  të
Apelit, duke parashtruar shkaqet e mëposhtme:
- Gjykatat kanë gabuar në zgjidhjen e çështjes;
-  Në  llogaritjen  e  pensionit  Drejtoria  Rajonale  e
Sigurimeve Shoqërore Durrës është mbështetur në nenin
11, të ligjit nr. 8087, datë 11.3.1996, të ndryshuar me ligjin nr. 8521, datë 30.7.1999;
- Drejtoria Rajonale e Sigurimeve Shoqërore Durrës ka vendosur rishqyrtimin e pensionit sipas kritereve të
nenit 29, të ligjit  nr.  10142, date 15.5.2009, “Për
sigurimet shoqërore suplementare të ushtarakëve”.
Kolegji Administrativ i Gjykatës së Lartë, në seancë gjyqësore në praninë e palëve, në datën
2.2.2016, konstatoi se nga gjykatat e faktit, si dhe nga vetë ky Kolegj, vihet re se mbahen qëndrime të   ndryshme  në   lidhje   me   problematikat  e zbatimit në kohë dhe efektit prapaveprues të legjislacionit në lidhje me pensionin e parakohshëm  të  ushtarakëve  për  vjetërsi shërbimi, si dhe me mënyrën dhe skemën e zbatueshme për përllogaritjen e këtij pensioni sipas formulave të ndryshme që kanë parashikuar ligjet në kohë.
Konkretisht,  pensioni   i   parakohshëm   për vjetërsi shërbimi parashikuar në ligjin nr. 8087,
datë 11.3.1996, “Për sigurimin shoqëror suplementar të ushtarakëve të Forcave të Armatosura në Republikën e
Shqipërisë”, të ndryshuar me ligjin nr. 8521, datë
30.7.1999     është     llogaritur     nga     organet
administrative të sigurimeve shoqërore sipas skemës së parashikuar nga neni 11. Kjo dispozitë
parashikon   se   pensioni   i   parakohshëm   për vjetërsi shërbimi llogaritej sipas skemës: a) 50 për
qind të pagës referuese mbi të cilën është derdhur kontributi; b) për çdo vit tjetër të vjetërsisë së shërbimit
mbi përcaktimin e mësipërm, masa e pensionit shtohet me
2 për qind të pagës referuese, por jo më shumë se masa e
pensionit maksimal të pleqërisë në shkallë vendi.
Në  praktikën  gjyqësore  janë  vënë  re  dy
qëndrime sa i takon zbatimit të kufizimit “jo më shumë  se  masa  e  pensionit  maksimal  të  pleqërisë  në
shkallë vendi” në llogaritjen e pensionit të parakohshëm për vjetërsi shërbimi të parashikuar në ligjin nr. 8087/1996, të ndryshuar. Njëri qëndrim e zbaton kufizimin për të gjithë masën e pensionit të parakohshëm për vjetërsi shërbimi, ashtu sikur zbatohet ky kufizim ligjor edhe nga organet administrative të sigurimeve shoqërore. Qëndrimi tjetër e zbaton kufizimin ligjor vetëm për pjesën që i shtohet pensionit të parakohshëm për vjetërsinë e shërbimit të parashikuar nga shkronja “b”, e nenit 11, të ligjit të mësipërm.
Me  hyrjen  në  fuqi  të  ligjit  nr.  9210,  datë
23.3.2004, “Për statusin e ushtarakëve” kufizimi i
mësipërm i parashikuar në nenin 11, të ligjit nr.
8087/1996, të ndryshuar, u shfuqizua nga neni
49 i këtij ligji. Miratimi i ligjit nr. 9210/2004 u
pasua me daljen e ligjit nr. 9418, datë 20.5.2005,
“Për sigurimin shoqëror suplementar të ushtarakëve”, të
ndryshuar me ligjin nr. 9481, datë 16.2.2006.
Këto dy ligje parashikuan një skemë të re për
llogaritjen   e   pensionit   të   parakohshëm   për vjetërsi shërbimi. Konkretisht sipas nenit 14, të
ligjit nr. 9418/2005 u parashikuar se: “1. Masa e pensionit të parakohshëm për vjetërsi shërbimi është 50 për qind e pagës referuese. 2. Për çdo vit tjetër të vjetërsisë në  shërbim,  mbi  përcaktimin  e  mësipërm,  masa  e pensionit shtohet me 2 për qind të pagës referuese. 3. Masa e pensionit të parakohshëm nuk mund të jetë më e madhe se katërfishi i pensionit bazë, sipas përcaktimit të ligjit nr. 7703, datë 11.5.1993, “Për sigurimet shoqërore në Republikën e Shqipërisë”.
Ndërsa me nenin 2, të ligjit nr. 9481/2006 ky
rregullim   i   mësipërm   u   ndryshua,   duke   u
parashikuar se: “1. Masa e pensionit të parakohshëm
për vjetërsi shërbimi është 50 për qind e pagës referuese. 2. Për çdo vit tjetër të vjetërsisë në shërbim, mbi përcaktimin
e mësipërm, masa e pensionit shtohet me 2 për qind të pagës referuese. 3. Masa e pensionit të parakohshëm nuk mund të jetë më e madhe se: a) gjashtëfishi i pensionit bazë, në datën 1 janar të çdo viti, sipas përcaktimit të ligjit nr. 7703, datë 11.5.1993, “Për sigurimet shoqërore në Republikën e Shqipërisë”, për ushtarakët që mbajnë gradën gjeneral; b) pesëfishi i pensionit bazë, në datën 1 janar të çdo viti, sipas përcaktimit të ligjit nr. 7703, datë
11.5.1993, “Për sigurimet shoqërore në Republikën e
Shqipërisë”, për ushtarakët që mbajnë gradën kolonel; c)
katërfishi i pensionit bazë, në datën 1 janar të çdo viti, sipas përcaktimit të ligjit nr. 7703, datë 11.5.1993,
“Për sigurimet shoqërore në Republikën e Shqipërisë”,
për ushtarakët që mbajnë gradat major dhe nënkolonel; ç)
trefishi i pensionit bazë, në datën 1 janar të çdo viti, sipas përcaktimit të ligjit nr. 7703, datë 11.5.1993, “Për sigurimet shoqërore në Republikën e Shqipërisë”, për të gjithë ushtarakët e tjerë.”.
Praktika  gjyqësore  ka  mbajtur  qëndrime  të ndryshme në lidhje me zbatimin e legjislacionit të
mësipërm,  pra  ligjit  nr.  9210/2004,  ligjit  nr.
9418/2005,    të    ndryshuar    me    ligjin    nr.
9481/2006. Kështu në praktikën gjyqësore me daljen e ligjit nr. 9214/2004 vihet re  se është
vendosur   të   hiqet   kufizimi   i   pensionit   të
parakohshëm për vjetërsi shërbimi për të gjithë përfituesit  e  tij,  pra  për  ushtarakët  që  kanë
përfituar pensionin e parakohshëm pas daljes së
këtij ligji, si dhe në vijimësi pas daljes së ligjit nr.
9418/2005, të ndryshuar. Në këto raste gjykatat
praktikisht kanë  zbatuar skemën e  parashikuar nga ligji nr. 8087/1996, i ndryshuar, duke hequr
kufizimin e pensionit të parakohshëm për vjetërsi shërbimi të sipërcituar sipas ligjit nr. 9210/2004.
Ky qëndrim i gjykatave ka ardhur pasi ato kanë vlerësuar të mos zbatojnë ligjin nr. 9418/2005, të
ndryshuar, për shkak të mos daljes së akteve nënligjore në zbatim të tij. Ndërkohë ka gjykata që kanë bërë zgjidhje të tjera ligjore, të tilla që me hyrjen në fuqi të ligjit nr. 9418/2005, të ndryshuar, e kanë llogaritur pensionin e parakohshëm për vjetërsi shërbimi sipas skemës së këtij ligji duke çmuar këtë ligj të vetëzbatueshëm, pa qenë e kushtëzuar zbatimin e tij nga mungesa e nxjerrjes së akteve nënligjore në bazë të nenit 32 të tij nga Këshilli i Ministrave.
Me	miratimin	e	ligjit	nr.	10142,	datë
15.5.2009,  “Për  sigurimin  shoqëror  suplementar  të
ushtarakëve të forcave të armatosura, të punonjësve të policisë së shtetit, të gardës së republikës, të shërbimit
informativ të shtetit, të policisë së burgjeve, të policisë së mbrojtjes nga zjarri dhe të shpëtimit e të punonjësve të shërbimit të kontrollit të brendshëm në Republikën e Shqipërisë” (në vijim ligji nr. 10142/2009), të ndryshuar   me   aktin   normativ   nr.   5,   datë
10.11.2010,  skema  e  llogaritjes  dhe  masa  e
pensionit të parakohshëm për vjetërsi shërbimi ndryshoi   sërish.  Në   nenin  14   të   këtij  ligji
parashikohet se: “1. Pensioni i parakohshëm, për personat që plotësojnë kushtet e përfitimit, është 1.5 për
qind e pagës mesatare referuese mujore neto, për çdo vit shërbimi.   2.   Në   çdo   rast,   masa   e   pensionit   të
parakohshëm nuk mund të jetë më e ulët se pensioni bazë, i përcaktuar nga Këshilli i Ministrave, në përputhje
me ligjin nr. 7703, datë 11.5.1993, “Për sigurimet shoqërore në Republikën e Shqipërisë”, të ndryshuar.”. Ndërkohë ligji nr. 10142/2009, në nenin 29 të tij parashikon ndër të tjera rillogaritjen e pensioneve të parakohshme për vjetërsi shërbimi të njohura tashmë me ligjet e tjera të mëparshme të sipërcituara.
Praktika  gjyqësore në  lidhje  me  zbatimin e
këtij rregullimi ka ofruar të paktën dy qëndrime të ndryshme kur bëhet fjalë për të përcaktuar
fuqinë prapavepruese të ligjit nr. 10142/2009, të
ndryshuar, në pjesën që neni 29 urdhëron rillogaritjen e pensioneve të fituara dhe caktuara
me ligjet e mëparshme. Ka qëndrime të gjykatave
që në rillogaritjen e pensionit, sipas nenit 29, të ligjit  nr.  10142/2009:  a)  përfshijnë  periudhën
para hyrjes në fuqi të ligjit; dhe b) që përfshijnë vetëm periudhën pas hyrjes në fuqi të ligjit nr.
10142/2009, të ndryshuar. Këto qëndrime kanë lindur  për  shkak  të  zbatimit  të  ndryshëm  të
vendimit nr. 33, datë 24.6.2010 dhe vendimit nr.
2,   datë   18.2.2013,  të   Gjykatës  Kushtetuese.
Gjykata Kushtetuese në këto dy raste ka marrë ndër të tjera në shqyrtim edhe pretendimet në lidhje me cenimin e parimit të sigurisë juridike të ligjit nr. 10124/2009, të ndryshuar, për shkak të rillogaritjeve të pensioneve të parakohshme për vjetërsi shërbimi, duke qenë se me zbatimin e skemës së këtij ligji dhe rillogaritjen e pensioneve mund të ulet masa e pensioneve të parakohshme për vjetërsi shërbimi ka që janë njohur dhe llogaritur me ligjet e mëparshme.
Duke  parë  praktikat  e  ndryshme  ligjore  të trajtuara më sipër në zbatim të legjislacionit që ka
rregulluar në kohë pensionin e parakohshëm për vjetërsi    shërbimi,    Kolegji    Administrativ    i
Gjykatës së Lartë, duke marrë shkas nga çështja në shqyrtim, rastet të paraqitura për shqyrtim në Gjykatë të Lartë, me qëllim shmangien e qëndrimeve të ndryshme mes gjykatave të faktit, por edhe të vetë Kolegjit Administrativ të Gjykatës së Lartë, ka vlerësuar se çështja duhet të dërgohet në Kolegjet e Bashkuara të Gjykatës së Lartë, të cilat morën në shqyrtim për të njehsuar qëndrimet në lidhje me çështjet e mëposhtme:
1. Cilat janë efektet prapavepruese të zbatimit të ligjit
nr. 10142/2009 të ndryshuar dhe shtuar me aktin normativ nr. 5, datë 10.11.2010 në lidhje me llogaritjen
e pensionit të parakohshëm për vjetërsi shërbimi?
2.  Cili  është  ligji  i  zbatueshëm  për  llogaritjen  e
pensionit të parakohshëm për vjetërsi shërbimi për periudhën  nga  hyrja  në  fuqi  e  ligjit  nr.  9210,  datë
23.3.2004,  “Për  statusin  e  ushtarakut  në  Forcat  e
Armatosura të RSH-së” deri në hyrjen në fuqi të ligjit
nr. 10142, datë 15.5.2009, të ndryshuar me aktin normativ nr. 5, datë 10.11.2010?
3.  Si  duhet  të  përllogaritet  masa  e  pensionit  të parakohshëm për vjetërsi shërbimi parashikuar nga neni
11 i ligji nr. 8087, datë 13.3.1996, “Për sigurimin shoqëror suplementar të ushtarakëve të FA në RSH”, të
ndryshuar me ligjin nr. 8521, datë 30.7.1999. Kufizimi


“jo më shumë se masa e pensionit maksimal të pleqësisë në shkallë vendi” duhet të zbatohet për të gjithë masën e
pensionit të parakohshëm për vjetërsi shërbimi apo vetëm
për shtesën në masën e këtij pensioni të parashikuar në
shkronjën “b” të nenit 11 të këtij ligji?

KOLEGJET E BASHKUARA TË GJYKATËS SË LARTË,

pasi dëgjuan relatimin e çështjes nga gjyqtarët z.  Xhezair  Zaganjori  dhe  znj.  Arjana  Fullani;
përfaqësuesen  e   palës   rekursuese,  Drejtorisë
Rajonale  e  Sigurimeve  Shoqërore  Durrës, Institutit të Sigurimeve Shoqërore, që kërkuan ndryshimin e vendimit nr. 1784, datë 14.5.2014 të Gjykatës së Apelit dhe vendimit nr. 2514 (11-
2013-5458),   datë   4.11.2013,   të   Gjykatës   së
Rrethit Gjyqësor Durrës dhe rrëzimin e padisë;
përfaqësuesin e Avokaturës së Shtetit, Avokatin e
Shtetit  z.  Abaz   Deda,  që  kërkoi  po   ashtu
ndryshimin e vendimit nr. 1784, datë 14.5.2014, të Gjykatës së Apelit dhe vendimit nr. 2514 (11-
2013-5458), datë 4.11.2013 të Gjykatës së Rrethit
Gjyqësor Durrës dhe rrëzimin e padisë; si dhe
konstatuan mungesën e paraqitjes së mbrojtësit të paditësit av. Arben Rakipi, si dhe pasi biseduan
çështjen në tërësi,

VËREJNË:

I. Rrethanat e çështjes
1.  Paditësi  është  titulluar  oficer  aktiv  me
urdhrin e ministrit të Mbrojtjes nr. 1137, datë
1.6.1978. Ai ka shërbyer në Forcat e Armatosura
deri më datën 29.7.2004, kur në kuadër të reformës në ushtri ka dalë në rezervë me urdhrin
nr. 8487 të ministrit të Mbrojtjes. Në momentin e  daljes  në  rezervë  paditësi  ka  pasur  gradën
kapiten  i  rangut  të  tretë  (major),  me  pagë referuese   46.860   lekë,   si   dhe   një   periudhë
shërbimi në ushtri prej 26 vjet e 3 muaj.
2. Pasi ka përfituar dy vjet pagën kalimtare,
paditësi i ka kërkuar palës së paditur dhënien e pensionit të parakohshëm për vjetërsi shërbimi.
Me vendimin nr. 25, datë 30.4.2007, Drejtoria
Rajonale  e  Sigurimeve  Shoqërore  Durrës  ka
vendosur trajtimin e paditësit me pension të parakohshëm  për  vjetërsi  shërbimi,  nga  data
1.9.2006 deri më datë 20.3.2019, kur plotëson kushtet për pension pleqërie.
3.  Pala  e  paditur  e  ka  llogaritur  pensionin bazuar  në  nenin  11,  të  ligjit  nr.  8087,  datë
13.3.1996,  “Për  sigurimin  shoqëror  suplementar  të ushtarakëve të FA në RSH”, të ndryshuar me ligji
nr. 8521, datë 30.7.1999. Me hyrjen në fuqi të
ligjit nr. 10142, datë 15.5.2009 pala e paditur, në bazë të nenit 29 të tij, ka rillogaritur pensionin e
parakohshëm për vjetërsi shërbimi sipas skemës të parashikuar në këtë ligj. Masa e pensionit të
parakohshëm	për	vjetërsi	shërbimi	pas rillogaritjes sipas skemës së re ligjore është më e
ulët  se  ajo  e  njohur  dhe  dhënë  më  parë  me vendimin objekt gjykimi.
4.   Paditësi,   duke   mos   qenë   dakord   me mënyrën  e  llogaritjes  së  pensionit  të parakohshëm   për   vjetërsi   shërbimi,   i   është drejtuar gjykatës me padinë objekt gjykimi. Paditësi  pretendon  se   pala   e   paditur  e   ka llogaritur pensionin gabim, duke e kufizuar me masën  e  pensionit  maksimal  të  pleqërisë  në shkallë vendi, ndërkohë që ky kufizim është shfuqizuar  me  ligjin  nr.  9210,  datë  23.3.2004, “Për statusin e ushtarakut në FA”. Po ashtu paditësi kërkon që masa e pensionit të parakohshëm për vjetërsi shërbimi të mos i pakësohet me rillogaritjen sipas ligjit nr. 10142/2009, por ai të vazhdoj të trajtohet me pension të parakohshëm për vjetërsi shërbimi të llogaritur sipas skemës në momentin e lindjes së të drejtës për këtë pension.
5. Gjykata e Rrethit Gjyqësor Durrës, me vendimin    nr.    2514    (11-2013-5458),    datë
4.11.2013,  ka  vendosur:  Pranimin  e  pjesshëm  të kërkesëpadisë. Detyrimin e palës së paditur të anulojë
vendimin nr. 25, datë 30.4.2007 lidhur me masën e pensionit, duke e rillogaritur atë në bazë të ligjit nr.
9418,  datë  20.5.2005,  të  ndryshuar.  Për  26  vite shërbimi, pagë referuese 46.860 lekë, për 15 vite + 50%,
pra  50  +  (25-25) x  2% =  22  %.  Pagë  referuese
46.860 x 22% = 33.739 lekë, duke u aplikuar masa
jo më e madhe se katërfishi i  pensionit bazë, si dhe indeksimet sipas VKM-së. Detyrimin e palës së paditur
t’i  kthejë  paditësit  diferencën  e  krijuar  për  periudhën
1.9.2006  -  30.6.2009  me  masën  583.838  lekë,
diferencë kjo e krijuar nga pensioni i dhënë nga pala e paditur me pensionin që i takon sipas ligjit. Pushimin e
gjykimit për kërkimet e tjera që i përkasin periudhës nga data 1.7.2009 e në vazhdim.
6. Sipas Gjykatës së Rrethit Gjyqësor Durrës paditësi  është  trajtuar  me  pension  të parakohshëm   si   ish   ushtarak   që   nga   data
1.9.2006. Paga referuese që paditësi ka pasur në
kohën e përfitimit të pensionit të parakohshëm
për vjetërsi shërbimi ka qenë 46.860 lekë në muaj dhe masa e pensionit të përfituar nga paditësi ka
qenë 16.356 lekë në muaj. Kjo masë pensioni
është  llogaritur  nga  pala  e  paditur,  Drejtoria
Rajonale  e  Sigurimeve  Shoqërore  Durrës,  në
bazë të ligjit nr. 8087, datë 11.3.1996, të ndryshuar.  Gjykata  e  Rrethit  Gjyqësor  Durrës
analizon se ligji nr. 9210, datë 23.3.2004, “Për statusin e ushtarakut” (i cili ka qenë në fuqi në
kohën që paditësit i ka lindur e drejta për të përfituar pensionin e parakohshëm), në nenin 49
të tij ka shfuqizuar shprehjen “jo më shumë se pensioni maksimal i pleqërisë në shkallë vendi”, të germës “b”, të ligjit nr. 8521, datë 30.7.1999, që ka ndryshuar ligjin nr. 8087, datë 13.3.1996, “Për sigurimin shoqëror suplementar të ushtarakëve të FA në RSH”.   Sipas   Gjykatës   së   Rrethit   Gjyqësor Durrës, edhe nga interpretimi i dispozitës, del se legjislatori ka pasur parasysh që kufizimi “jo më shumë se pensioni maksimal i pleqërisë në shkallë vendi”, të ishte për pikën “b” të nenit 11. Ky kufizim u hoq  fare  me  nenin  49  të  ligjit  nr.  9210, datë
30.3.2004.  Nga  ana  tjetër,  sipas  Gjykatës  së
Rrethit Gjyqësor Durrës ligji nr. 8087/1996, i ndryshuar është shfuqizuar me ligjin nr. 9418,
datë 20.5.2005, të ndryshuar me ligjin nr. 9481, datë 16.2.2006, sipas të cilit masa e pensionit kufizohet në rastin e paditësit sa katërfishi i pensionit bazë të pleqërisë. Kështu Gjykata e Rrethit   Gjyqësor   Durrës   ka   konkluduar   se zbatimi i nenit 11 të ligjit nr. 8687/1996 të ndryshuar nga pala e paditur është i pabazuar në ligj. Në këto kushte, Gjykata e Rrethit Gjyqësor Durrës ka vendosur të pranojë kërkimin e paditësit, siç është sipërcituar në pikën 5.
7.  Gjykata  e  Rrethit  Gjyqësor  Durrës  ka urdhëruar  kryerjen  e  ekspertimit  nëpërmjet  të
cilit janë përcaktuar diferencat mes pensionit të dhënë  dhe  atij  që  i  takonte  paditësit  deri  me
datën  1.7.2009,  kur  ka  hyrë  në  fuqi  ligji  nr.
10142/2009 dhe kjo  diferencë ka rezultuar në
shumën 583.838 lekë. Kështu, sipas kësaj gjykate,
pala  e  paditur  duhet  t’i  paguajë  paditësi  këtë
shumë, pasi i ka përllogaritur në mënyrë të pabazuar në ligj pensionin e parakohshëm për
vjetërsi shërbimi.
8.  Gjykata  e  Rrethit  Gjyqësor  Durrës  ka
analizuar  se,  sipas  ligjit  nr.  10142/2009, pensionet e parakohshme për vjetërsi shërbimi
do të rillogariten. Por, për kërkimin në lidhje me
rillogaritjen e pensionit pas hyrjes në fuqi të ligjit nr. 10142/2009 paditësi hoqi dorë nga gjykimi.
Në  këto  kushte,  Gjykata  e  Rrethit  Gjyqësor
Durrës ka pushuar gjykimi për këtë pjesë të padisë.
9. Kundër vendimit nr. 2514 (11-2013-5458), datë 4.11.2013, të Gjykatës së Rrethit Gjyqësor
Durrës ka paraqitur ankim pala e paditur, Drejtoria   Rajonale   e   Sigurimeve   Shoqërore
Durrës, në Gjykatën e Apelit Durrës.
10. Gjykata e Apelit Durrës, me vendimin
nr.  10-2014-879(559),  datë  14.2.2014,  ka shpallur  moskompetencën  lëndore  për shqyrtimin e çështjes dhe ia ka dërguar atë Gjykatës Administrative të Apelit, në zbatim të ligjit nr. 49/2012, “Për organizimin dhe funksionimin e  gjykatave  administrative  dhe  gjykimin  e mosmarrëveshjeve administrative” dhe vendimit unifikues administrativ nr. 3, datë 6.12.2013, të Kolegjeve të Bashkuara të Gjykatës së Lartë.
11.  Gjykata  Administrative  e  Apelit,  me
vendimin nr. 1784, datë 14.5.2014, ka lënë në fuqi  vendimin  nr.  2514  (11-2013-5458),  datë
4.11.2013,   të   Gjykatës   së   Rrethit   Gjyqësor
Durrës, pasi e ka vlerësuar të drejtë dhe të bazuar
në prova dhe ligj.
12.  Gjykata  e  Administrative  e  Apelit  ka
arsyetuar  se  me  të  drejtë  Gjykata  e  Rrethit
Gjyqësor  Durrës  ka  argumentuar  se  pala  e
paditur ka lidhur pensionin e parakohshëm për vjetërsi   shërbimi   në   kundërshtim   me   ligjin.
Konkretisht, sipas kësaj gjykate, pala e paditur ka zbatuar   nenin   11,   të   ligjit   nr.   8087,   datë
13.3.1996, të ndryshuar, duke kufizuar masën e këtij   pensioni   me   pensionin   maksimal   të
pleqërisë  në  shkallë  vendi,  ndërkohë  që  ky kufizim ka qenë shfuqizuar nga neni 49 i ligjit nr.
9210/2014,  “Për  statusin  e  ushtarakut”.  Gjykata
Administrative e Apelit argumenton më tej se,
sipas ligjit nr. 9418/2005, të ndryshuar, në fuqi në momentin e përfitimit të pensionit, ky i fundit duhej   të   caktohej   në   bazë   të   skemës   të parashikuar në nenin 14 të tij dhe se, sipas ligjit nr.  9418/2005, kërkesat e  ligjit nr.  8087, datë
13.3.1996, të ndryshuar, nuk do të zbatohen për
ushtarakët. Sipas Gjykatës Administrative të Apelit,  Gjykata  e  Rrethit  Gjyqësor  Durrës  ka kryer dhe ka administruar ekspertimin, sipas të cilit ka rezultuar se mes pensionit të llogaritur nga pala e paditur dhe atij që i takon paditësit ka
diferencë në shumën 583,838 lekë, për periudhën nga data 1.9.2006 deri më date 20.6.2009. Kështu
sipas Gjykatës Administrative të Apelit, me të
drejtë është vendosur nga gjykata e shkallës së
parë që kjo shumë duhet t’i paguhet paditësit prej
palës së paditur.
13. Kundër vendimit nr. 1784, datë 14.5.2014, të
Gjykatës Administrative të Apelit ka paraqitur rekurs   pala   e   paditur,   Drejtoria   Rajonale   e
Sigurimeve Shoqërore Durrës, duke parashtruar shkaqet e sipërcituara në pjesën hyrëse të vendimit
dhe pretenduar se skema e zbatueshme për llogaritjen e pensionit në momentin e lindjes së të drejtës është ajo e ligjit nr. 8087, datë 13.3.1996, “Për sigurimin shoqëror suplementar të ushtarakëve të FA në RSH”, të ndryshuar  me ligjin nr. 8521,  datë
30.7.1999, duke u kufizuar me masën e pensionit
maksimal të pleqërisë në shkallë vendi dhe pas hyrjes në fuqi të ligjit nr. 10142/2009, pensioni i
parakohshëm për vjetërsi shërbimi duhet të rillogaritet sipas skemës së skemës së parashikuar
në këtë ligj.
II. Vlerësimi i Kolegjeve të Bashkuara të
Gjykatës së Lartë
14. Kolegjet e Bashkuara të Gjykatës së Lartë në
funksion të trajtimit njësues të çështjeve të shtruara për diskutim, parashtrojnë dhe analizojnë fillimisht në mënyrë kronologjike parashikimet ligjore që rregullojnë pensionin e parakohshëm për vjetërsi shërbimi, respektivisht me hyrjen në fuqi të ligjit nr.
8087,   datë   13.3.1996,   “Për   sigurimin   shoqëror
suplementar  të  ushtarakëve  të  forcave  të  armatosura  të
Republikës së Shqipërisë”, të ndryshuar me ligjin nr.
8521, datë 30.7.1999, “Për disa shtesa dhe ndryshime në ligjin nr. 8087, datë 13.3.1996, “Për sigurimin shoqëror
suplementar të ushtarakëve të Forcave të Armatosura të
Republikës së Shqipërisë”, deri me daljen e ligjit nr.
10367,  datë  23.12.2010,  “Për  miratimin  e  aktit normativ me fuqinë e ligjit nr. 5, datë 10.11.2010, të
Këshillit të Ministrave, “Për disa shtesa dhe ndryshime në ligjin nr. 10 142, datë 15.5.2009” “Për sigurimin shoqëror suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit e të Punonjësve të Shërbimit të Kontrollit të Brendshëm në Republikën e Shqipërisë”.
15. E drejta për pension të parakohshëm për vjetërsi shërbimi të ushtarakëve i ka fillesat që me
pensionin e parashikuar për ushtarakët në ligjin
nr. 7496, datë 3.7.1991, “Për statusin e ushtarakut të
Forcave të Armatosura të Republikës së Shqipërisë”. Në nenin  16  të  tij  parashikohej  se:  “Oficerët  dhe
nënoficerët me vjetërsi shërbimi në ushtri l5 vjet për burrat dhe 12 për gratë, gëzojnë të drejtën e pensionit të pjesshëm
në masën 50 për qind të pagës mujore. Për çdo vit tjetër shërbimi mbi kufirin e mësipërm jepet një shtesë pensioni
në masën 2 për qind të pagës mujore. Kriteret e dhënies se
pensionit    përcaktohen    me    ligjin    “Për    sigurimet
shoqërore”.”
16. Por ishte neni 11 i ligjit nr. 8087/1996, të
ndryshuar me ligjin nr. 8521/1999, që parashikoi kushtet dhe kriteret për caktimin e pensionit të parakohshëm për vjetërsi shërbimi. Sipas këtij rregullimi ligjor ushtarakët e shërbimit aktiv të përhershëm, që kanë dalë në rezervë dhe në lirim pas datës 3.7.1991, deri në plotësimin e kushteve për pension pleqërie, sipas ligjit nr. 7703, datë
11.5.1993, “Për sigurimet shoqërore në Republikën e
Shqipërisë”, do të përfitonin pensionin e parakohshëm     për     vjetërsi     shërbimi     kur
plotësonin vjetërsinë e shërbimit si ushtarak, në masën 12 vjet për gratë dhe 15 vjet për burrat
dhe të kishin mbushur moshën 42 vjeç për gratë dhe  47  vjeç  për  burrat.  Masa  e  pensionit  të
parakohshëm për vjetërsi shërbimi parashikohej të llogaritej sipas skemës: a) 50% e pagës referuese mbi të cilën është derdhur kontributi dhe b) për çdo vit tjetër të vjetërsisë së shërbimit mbi përcaktimin e mësipërm masa e pensionit shtohet me 2% të pagës referuese, por jo më shumë se masa e pensionit maksimal të pleqërisë në shkallë vendi.
17. Më pas është miratuar ligji nr. 9210, datë
23.3.2004, “Për statusin e ushtarakut të Forcave të
Armatosura   të   Republikës   së   Shqipërisë”,   i   cili
parashikon ndër të tjera edhe të drejtën e ushtarakëve  për  pension  të  parakohshëm  për
vjetërsi shërbimi. Ky ligj në nenin 35 parashikon të njëjtën skemë për përllogaritjen e pensionit të
parakohshëm për vjetërsi shërbimi si ligji i mëparshëm nr. 8087/1996, i ndryshuar, me ndryshimin se nuk parashikonte më kufizimin ligjor të masës së pensionit të parakohshëm për vjetërsi shërbimi. Konkretisht kufizimin “jo më shumë  se  masa  e  pensionit  maksimal  të  pleqërisë  në shkallë vendi”, të parashikuar në germën “b”, të nenit 11, të ligjit të mëparshëm nr. 8087/1996, të ndryshuar. Madje në nenin 49 të tij ligji parashikohej shfuqizimi i shprehjes “por jo më shumë  se  masa  e  pensionit  maksimal  të  pleqërisë  në

shkallë vendi” në shkronjën “b”, të nenit 11, të
ligjit nr. 8087, datë 13.3.1996, të ndryshuar. Nga ana   tjetër,   neni   33   i   ligjit   nr.   9210/2004
parashikon rezervën ligjore, që kriteret dhe kushtet e përfitimit të pensionit të parakohshëm
për vjetërsi shërbimi do të përcaktohen në ligjin për     sigurimin     shoqëror     suplementar     të
ushtarakëve   të   Forcave   të   Armatosura   të
Republikës së Shqipërisë. Ndërsa në nenin 48 ky
ligj parashikon se Këshilli i Ministrave, brenda 24 muajve nga hyrja në fuqi e këtij ligji, duhet të
nxjerrë aktet e nevojshme për zbatimin ndër të tjera edhe të nenit 35 të tij. Pra, sipas kësaj dispozite Këshilli i Ministrave kishte detyrimin të bënte  rregullimet  ligjore  në  lidhje  me parashikimin e kritereve dhe kushteve për përfitimin   e   pensionit   të   parakohshëm   për vjetërsi  shërbimi  në  ligjin  “Për  sigurimin shoqëror suplementar të ushtarakëve të Forcave të Armatosura...”. Sa më sipër, Kolegjet e Bashkuara theksojnë se  ligji  nr.  9210/2004 hoqi  kufizimin  në masën e pensionit të parakohshëm për vjetërsi shërbimi të parashikuar, por zbatimi i parashikimit ligjor të këtij ligji ishte i kushtëzuar me nxjerrjen e rregullimeve ligjore në fushën e sigurimeve shoqërore suplementare të ushtarakëve në zbatim të këtij ndryshimi.
18.  Më  pas  u  miratua  ligji  nr.  9418,  datë
20.5.2005, “Për sigurimin shoqëror suplementar të ushtarakëve të Forcave të Armatosura të Republikës së
Shqipërisë”, i cili ndër të tjera në nenet 13 dhe 14
të   tij   parashikon   kushtet   dhe   kriteret   për
përfitimin   e   pensionit   të   parakohshëm   për vjetërsi shërbimi. Edhe sipas këtij ligji skema për
llogaritjen   e   pensionit   të   parakohshëm   për vjetërsi   shërbimi   është   e   njëjtë   me   atë   të
parashikuar nga ligjet e mëparshme në fushën e sigurime shoqërore suplementare të ushtarakëve
(ligji nr. 8087/1996, i ndryshuar), por me ndryshim sa i takon kufizimit të masës së këtij
pensioni.  Konkretisht  sipas  nenit  14  të  ligjit, masës së pensionit të parakohshëm i vihej kufizimi maksimal që ishte katërfishi i pensionit bazë, sipas përcaktimit të ligjit nr. 7703, datë 11.5.1993, “Për sigurimet shoqërore në Republikën e Shqipërisë”. Gjithashtu, sipas këtij ligji parashikohet përllogaritja e pensionit për vjetërsi shërbimi për të gjithë ushtarakët e Forcave të Armatosura pavarësisht nga koha e daljes në lirim apo rezervë deri  në  plotësimin  e  kushteve  për  pension  të plotë   pleqërie,   sipas   ligjit   nr.   7703,   datë
11.5.1993, “Për sigurimet shoqërore në Republikën e
Shqipërisë”. Në lidhje me dispozitat ligjore të ligjit
nr. 8087/1996, të ndryshuar, ligji nr. 9418/2005
në nenin 33 të tij parashikon se nuk do të zbatoheshin   për   ushtarakët   e   Forcave   të
Armatosura që përfitojnë prej tij.
19. Më pas me ligjin nr. 9481, datë 16.2.2006
u parashikuan ndryshime në ligjin nr. 9418, datë
20.5.2005,  “Për  sigurimin  shoqëror  suplementar  të
ushtarakëve të forcave të Armatosura të Republikës së
Shqipërisë”. Këto ndryshime kishin të bënin, ndër
të tjera, me përcaktimin e subjekteve përfituese të pensionit të parakohshëm për vjetërsi shërbimi. Konkretisht në nenin 1 të tij parashikohet se për ushtarakët  e  dalë  në  rezervë/lirim  nga  data
1.1.1991 deri në datën e hyrjes në fuqi të ligjit nr.
9210, datë 23.3.2004, “Për statusin e ushtarakut të
Forcave të  Armatosura  të  Republikës së Shqipërisë”,
pavarësisht nga çasti i lindjes së të drejtës për
përfitim pensioni të parakohshëm do të vazhdonin ta përfitonin këtë pension sipas ligjit
nr. 8087, datë 13.3.1996, të ndryshuar. Po ashtu ky ligj parashikon të njëjtën skemë për llogaritjen
e pensionit të parakohshëm për vjetërsi shërbimi me atë të parashikuar nga ligji nr. 9418/2005, por
me ndryshimin për sa i përket kufizimit të masës së tij, duke e lidhur me gradën e ushtarakut. Konkretisht, në nenin 2 të ligjit parashikohet se: masa e pensionit të parakohshëm nuk mund të jetë më e madhe se: a) gjashtëfishi i pensionit bazë në datën 1 janar të çdo vit për ushtarakët që mbajnë gradën gjeneral; b) pesëfishi i pensionit bazë në datën 1 janar të çdo viti për ushtarakët që mbajnë gradën kolonel; c) katërfishi i pensionit bazë, në datën 1 janar të çdo viti për ushtarakët që mbajnë gradën major dhe nënkolonel; c) trefishi i pensionit bazë në datën 1 janar të çdo viti për të gjithë ushtarakët e tjerë.
20. Ligji nr. 9481/2006 u bë objekt shqyrtimi prej Gjykatës Kushtetuese, e cila me vendimi nr.
9/2007 vendosi shfuqizimin si të papajtueshëm me Kushtetutën të neneve 1, 7 (shkronjat “a”, “b”) dhe 9 të ligjit nr. 9481, datë 16.2.2006, “Për disa ndryshime në ligjin nr. 9418, datë 20.5.2005, “Për sigurimet   shoqërore   suplementare  të   ushtarakëve  të Forcave të Armatosura të Republikës së Shqipërisë”.
21. Gjykata Kushtetuese në vendimmarrjen e saj analizoi parimin e sigurisë juridike, duke theksuar se është një nga elementet thelbësore të shtetit të së drejtës dhe ka të bëjë me faktin se rregullimet ligjore për të  drejtat  e  shtetasve  duhet  të  kenë  qëndrueshmëri të
mjaftueshme  që  siguron  vijimësinë  e  tyre.  Gjykata
Kushtetuese theksoi se shteti duhet të synojë të ndryshojë një situatë të rregulluar më parë vetëm nëse ndryshimi sjell
pasoja pozitive. Por, siç është theksuar dhe në vendimin nr. 34, të vitit 2005 të Gjykatës Kushtetuese, siguria
juridike nuk mund të eliminojë çdo pasojë negative që
mund t’i vijë individit nga rregullimi i ri, përderisa është e
pandashme nga parimi i shtetit social. Prandaj edhe të drejtat e fituara mund të kufizohen si përjashtim, por
kufizime të tilla mund të bëhen duke respektuar parimin e përpjesëtimit në lidhje të ngushtë me parimet e drejtësisë,
e  paanshmërisë  dhe  të  mirëfunksionimit  të  shtetit.
Kështu    ndryshimet    ligjore    me    ligjin    nr.
9841/2006, Gjykata  Kushtetuese i  konsideroi  të tilla që ulin ndjeshëm masën e pensionit të një kategorie
ushtarakësh dhe nuk rezulton të jenë bërë nga nevoja e domosdoshmërisë   publike.    Gjykata    Kushtetuese
argumentoi se siguria juridike mund të preket kur është fjala  për të mbrojtur një interes publik, por në
çështjen objekt gjykimi nuk u paraqitën dhe nuk u konstatuan    shkaqe    ose    motive    që    justifikojnë
domosdoshmërinë e prishjes së ekuilibrave të vendosura ose rrethanave të reja që të bënin të pamundur vlefshmërinë
dhe efikasitetin e ligjit të mëparshëm për pensionet dhe të kërkonin  marrjen  e  masave  të  tjera  për  të  realizuar
objektiva ligjërisht të synuara për t’u arritur.
22. Gjithashtu, në vendim Gjykata Kushtetuese
u shpreh dhe në lidhje me efektin prapaveprues të ligjit  nr.  9841/2006,  duke  pasur  parasysh  se
ndryshimet ligjore ishin kundërshtuar para saj dhe për faktin se shtynin afatin e hyrjes në fuqi të ligjit
nr. 9418/2005. Gjykata Kushtetuese, ndër të tjera, u shpreh se, si rregull ligjet i shtrijnë efektet e tyre për
kohën e ardhshme dhe fuqia prapavepruese e tyre zbatohet në raste përjashtimore sepse në të kundërt mundet të krijohen
situata me pasoja të paparashikuara. Teoria e së drejtës pranon se fuqia prapavepruese zbatohet si përjashtim si për
shembull në ligjet penale favorizuese, në ligjet që interpretojnë anët e errëta ose të paqarta të një ligji të mëparshëm e në
ndonjë rast tjetër ku paraqitet domosdoshmëria për të shmangur pasoja të rënda negative ose të pandreqshme.
23. Gjykata Kushtetuese, në kushtet kur me shfuqizimin e dispozitave të sipërcituara të ligjit
nr. 9481/2006 krijohej boshësi ligjore, bazuar në ligjin nr. 8577, datë 10.2.2000, “Për organizimin dhe
funksionimin e Gjykatës Kushtetuese të Republikës së Shqipërisë”, i rekomandoi Këshillit të Ministrave dhe Kuvendit të Shqipërisë të merrnin masa për të bërë rishikimin në tërësi të ligjit në përputhje me këtë vendim të Gjykatës Kushtetuese.
24. Në këto kushte ligjvënësi miratoi ligjin nr.
10142, datë 15.5.2009, “Për sigurimin shoqëror suplementar të ushtarakëve të Forcave të Armatosura, të
punonjësve të Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve,
të Policisë së Mbrojtjes nga Zjarri dhe të Shpëtimit e të punonjësve të Shërbimit të Kontrollit të Brendshëm në
Republikën  e  Shqipërisë”.  Ky  ligj  në  nenin  14
paragrafi i parë i tij parashikon të njëjtën skemë
për llogaritjen e pensionit të parakohshëm për vjetërsi shërbimi me atë të parashikuar nga ligjet
e mëparshme në fushën e sigurime shoqërore suplementare të ushtarakëve (ligji nr. 8087/1996, i ndryshuar dhe ligji nr. 9418/2005 i ndryshuar) por me ndryshim sa i takon kufizimit të masës së këtij pensioni. Konkretisht në paragrafin e dytë të nenit 14, ligji vendos kufizim të masës së pensionit të parakohshëm për vjetërsi shërbimi, duke parashikuar shprehimisht se: masa e pensionit të parakohshëm, e llogaritur sipas pikës 1 të këtij neni, në çastin që lind e drejta për përfitim: a) për personat, që nuk kanë paguar kontribute suplementare, nuk mund të jetë më e madhe se dyfishi i pensionit bazë, të përcaktuar nga  Këshilli  i  Ministrave,  në  përputhje  me  ligjin  nr.
7703,  datë  11.5.1993  “Për  sigurimet  shoqërore  në
Republikën e Shqipërisë”, të ndryshuar; b) për personat, që kanë paguar kontribute suplementare, nuk mund të jetë më e madhe se dyfishi i pensionit bazë, të përcaktuar nga  Këshilli  i  Ministrave,  në  përputhje  me  ligjin  nr.
7703,  datë  11.5.1993,  “Për  sigurimet  shoqërore  në
Republikën e Shqipërisë”, të ndryshuar, shtuar me 2 për
qind të pagës mesatare referuese, për çdo vit sigurimi suplementar. Në këtë rast shuma e pensionit mujor të
parakohshëm nuk mund të jetë më e madhe se dyfishi i pensionit bazë të pleqërisë, plus 20 për qind të pagës
referuese të muajit të fundit të punës.
25. Ligji nr. 10142/2009 në nenin 29 të tij
parashikon rillogaritjen e pensioneve të parakohshëm për vjetërsi shërbimi, kur ky ishte
njohur më parë. Konkretisht, në pikën 1 të këtij neni, parashikohet se: dispozitat e ligjeve nr. 8087, datë 13.3.1996, “Për sigurimin shoqëror suplementar të ushtarakëve të Forcave të Armatosura të Republikës së Shqipërisë”, të ndryshuar dhe nr. 8661, datë 18.9.2000, “Për sigurimin suplementar të punonjësve të Policisë së Shtetit” zbatohen deri në datën e hyrjes në fuqi të këtij ligji. Në pikën 2 parashikohet se: Pensionet e parakohshme për vjetërsi shërbimi dhe pensionet suplementare,  të  caktuara  në  përputhje  me  ligjet  nr.
8087,   datë   13.3.1996,   “Për   sigurimin   shoqëror
suplementar të ushtarakëve të Forcave të Armatosura të
Republikës së Shqipërisë”, të ndryshuar dhe nr. 8661,
datë   18.9.2000,   “Për   sigurimin   suplementar   të
punonjësve të Policisë së Shtetit”, si edhe ato të caktuara
me  vendime  të  gjykatave,  pavarësisht  nga  mosha  e
vjetërsia në punë, në çastin e fillimit të së drejtës, do të rillogariten.   Rillogaritja   bëhet   sipas   rregullave   të
përcaktuara në këtë ligj dhe në bazë të pagave referuese, në çastin që i ka lindur e drejta për përfitim. Mbi këtë
masë përfitimi të rivlerësuar zbatohen koeficientët e rritjes apo të indeksimit të pensionit, sipas vendimeve të veçanta
të Këshillit të Ministrave, nga çasti i lindjes së të drejtës dhe deri në datën e hyrjes në fuqi të këtij ligji. Masa e pensionit, e rivlerësuar si më lart, në datën e hyrjes në fuqi të këtij ligji, vlerësohet si shumë përfundimtare e pensionit të parakohshëm për vjetërsi shërbimi ose e pensionit suplementar. Ndërsa në pikën 3 parashikohet se: Pensionet për vjetërsi shërbimi, kur plotësohen kriteret e nenit 11 të ligjit nr. 8087, datë 13.3.1996, “Për sigurimin shoqëror suplementar të ushtarakëve të Forcave të Armatosura të Republikës së Shqipërisë”, të ndryshuar dhe kur e drejta për përfitim ka lindur në harkun kohor
1.1.1999 deri në datën e hyrjes në fuqi të këtij ligji, por
nuk është caktuar, llogariten sipas kritereve të këtij ligji.
26. Pra, në kuptim të nenit 29, të ligjit nr.
10142/2009, pensionet e parakohshme për vjetërsi shërbimi të pacaktuara akoma, por për të cilat  ka  lindur  e  drejta  në  harkun  kohor  nga
1.1.1999 deri në hyrjen në fuqi të këtij ligji, do të
llogariten sipas skemës së ligjit nr. 8087/1996, të ndryshuar,  i  cili,  sipas  pikës  1  të  nenit  29,
zbatohet  deri  me  hyrjen  në  fuqi  të  ligjit  nr.
10142/2009. Gjithashtu sipas parashikimit ligjor
të  nenit  29,  me  hyrjen  në  fuqi  të  ligjit  nr.
10142/2009 pensionet e caktuara më parë, qoftë
edhe me vendim gjyqësor, do të rillogariten në bazë të rregullave të përcaktuara nga ky ligj.
27. Edhe ky ligj u bë objekt shqyrtimi nga
Gjykata Kushtetuese, e cila me vendimin nr. 33,
datë 24.6.2010, shfuqizoi si antikushtetuese pikën
2, të nenit 14, si dhe nenin 27, të ligjit nr. 10142,
datë 15.5.2009, “Për sigurimin shoqëror suplementar të ushtarakëve të Forcave të Armatosura, të punonjësve të
Policisë së Shtetit, të Gardës së Republikës, të Shërbimit
Informativ të Shtetit, të Policisë së Burgjeve, të Policisë së
Mbrojtjes nga Zjarri dhe të Shpëtimit e të punonjësve të Shërbimit të Kontrollit të Brendshëm në Republikën e Shqipërisë”.
28.  Gjykata  Kushtetuese  u  shpreh  se  ligji
unifikon kushtet dhe masën e përfitimeve suplementare të
disa kategorive përfituesish dhe se ky unifikim ka sjellë pasoja pozitive për një kategori përfituesish dhe pasoja
negative  për  një  tjetër  kategori,  prandaj  disa  prej
dispozitave të ligjit cenojnë të drejtat e fituara për një pjesë të  ushtarakëve  të  Forcave  të  Armatosura   dhe  të
punonjësve të Policisë së Shtetit, duke ulur masën ose kohëzgjatjen e përfitimeve të tyre.
29. Gjykata Kushtetuese ka argumentuar se
pensioni  i  parakohshëm për  vjetërsi shërbimi  jepet  në
konsideratë të natyrës së punës të ushtarakëve ose punonjësve të Policisë së Shtetit, të cilët, pas ndërprerjes së
karrierës, me ose pa dëshirën e tyre, e kanë të vështirë të gjejnë një vend pune të një niveli të krahasueshëm me funksionet që ushtronin. Ligjvënësi, duke marrë parasysh këtë konsideratë, parashikoi krijimin e një sistemi përfitimesh suplementare që të garantohet ruajtja e një niveli   të   krahasueshëm   jetese   dhe   ekonomik   për ushtarakët e Forcave të Armatosura dhe punonjësve të Policisë së Shtetit, të cilëve u ndërpriteshin marrëdhëniet e punës. Në këtë këndvështrim, pensioni i parakohshëm për vjetërsi shërbimi dhe pensioni suplementar i pleqërisë janë të drejta, të cilat mbrohen nga parimi i sigurisë juridike.
30. Gjykata Kushtetuese analizon në lidhje me parimin e sigurisë juridike se ligji duhet të ofrojë siguri
dhe vijimësi me qëllim që individët të mund të kryejnë veprimet në mënyrën e duhur. Duke qenë se këto ligje e vendime perceptohen si burime pritshmërie të ligjshme për individët, ato nuk mund të ndryshohen e shfuqizohen në një fazë të mëvonshme. Ky parim u lejon individëve një lloj mbrojtjeje kundër ndryshimeve të menjëhershme e të pajustifikueshme të rregullave. Por nga ana tjetër, sipas Gjykatës Kushtetuese, parimi i sigurisë juridike nuk mund të prevalojë në çdo rast. Kjo do të thotë se, nëse paraqitet rasti që një rregullim ligjor ndryshe i një marrëdhënieje ndikohet drejtpërdrejt nga një interes i rëndësishëm publik, me të gjitha elementet e tij thelbësore, ky interes mund të ketë përparësi ndaj parimit të sigurisë juridike (shih vendimin e Gjykatës Kushtetuese nr. 26, datë 2.11.2005).
31. Gjykata Kushtetuese argumenton se parashikimi i nenit 14/2 i ligjit nr. 10142/2009 ishte në kundërshtim me parimin e sigurisë juridike dhe të shtetit të së drejtës pasi: a) me këtë rregullim të ri vendoset një kufizim në masën e pensionit të parakohshëm për vjetërsi shërbimi, duke u vendosur një tavan maksimal; b) kufizimi sjell si pasojë uljen e masës së pensionit të parakohshëm për një kategori përfituesish; c) kjo ulje mund të jetë e përligjur në funksion të uljes së shpenzimeve buxhetore dhe vështirësive paguese të shtetit, por subjektet e interesuara parashtruan se shpenzimet e
buxhetit të shtetit për këto përfitime nuk pësojnë ulje nga zbatimi i ligjit objekt gjykimi dhe këto subjekte nuk
paraqiten përpara Gjykatës asnjë argument bindës që kjo
ulje është bërë për arsye të një interesi publik. Në këto kushte Gjykata  Kushtetuese argumenton se nisur nga
funksioni dhe rëndësia e pensionit të parakohshëm për vjetërsi shërbimi, zvogëlimi i masës së tij ose kufizimi nga
neni 14/2 e ligjit objekt gjykimi të shumës maksimale që mund të përfitohet nuk janë veprime që mund të përligjen
me interesin e rëndësishëm publik.
32. Në vendimin nr. 33, datë 24.6.2010, sa i
takon nenit 29, të ligjit nr. 10142/2009, Gjykata Kushtetuese ka theksuar se ky nen parashikon rillogaritjen e të drejtave të njohura në zbatim të ligjeve të mëparshme, pra parashikon se pensionet e parakohshme për  vjetërsi  shërbimi  dhe  pensionet  suplementare  të pleqërisë të caktuara në përputhje me këto ligje, si dhe ato të caktuara me vendime të gjykatave, pavarësisht nga mosha dhe vjetërsia në punë, në çastin e fillimit të së drejtës do të rillogariten, pra këto dispozita mund të prekin, duke ulur/pakësuar ose duke rritur të drejtat e fituara.
33.  Gjykata Kushtetuese vlerësoi më  tej  se
qëllimi i dispozitave të nenit 29 të ligjit objekt gjykimi, duke u nisur nga konteksti i saj, si dhe konteksti i
përgjithshëm i këtij ligji, është që kjo rillogaritje e këtyre të drejtave të fituara në zbatim të ligjeve të mëparshme ose dhe të vendimeve të gjykatave, do të bëhet vetëm në rast se ndryshon  pozitivisht,  pra  përmirëson  situatën  e përfituesve. Në asnjë rast nuk lejohet që të kryhet një rillogaritje  që  do  të  çonte  në  përkeqësimin  e  situatës pozitive ose në cenimin e të drejtave të fituara. Në rast të kundërt, pra nëse do të bëhej një interpretim dhe zbatim ndryshe i kësaj dispozite, atëherë do të ishim përpara cenimit të parimit të sigurisë juridike. Nga subjektet e interesuara nuk u dhanë argumente për të justifikuar cenimin e sigurisë juridike për një interes të rëndësishëm publik.
34.	Gjykata	Kushtetuese,	bazuar	në
interpretim pajtues, arriti në përfundimin se neni
29   i   ligjit   10142,   datë   15.5.2009   është   i
pajtueshëm me Kushtetutën dhe nuk cenon parimin  e  sigurisë  juridike  me  kusht  që  të
interpretohen si më sipër.
35.   Pas   vendimmarrjes   së   mësipërme   të
Gjykatës Kushtetuese, ligjvënësi ndërmori tjetër nismë  legjislative  dhe  miratoi  ligjin  nr.  10367, datë 23.12.2010, “Për miratimin e aktit normativ me fuqinë e ligjit nr. 5, datë 10.11.2010, të Këshillit të Ministrave, “Për disa shtesa dhe ndryshime në ligjin nr.
10142,  datë  15.5.2009”,  “Për  sigurimin  shoqëror
suplementar të ushtarakëve të Forcave të Armatosura, të punonjësve të Policisë së Shtetit, të Gardës së Republikës,
të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit e të
Punonjësve të Shërbimit të Kontrollit të Brendshëm në
Republikën  e  Shqipërisë”.  Më  pas  është  miratuar
vendimi i Këshillit të Ministrave nr. 793, datë
24.9.2010,  “Për  zbatimin  e  ligjit  nr.  10142,  datë
15.5.2009, “Për sigurimin shoqëror suplementar të ushtarakëve të Forcave të Armatosura, të punonjësve të
Policisë së Shtetit, të Gardës së Republikës, të Shërbimit Informativ të Shtetit, të Policisë së Burgjeve, të Policisë së Mbrojtjes nga Zjarri dhe të Shpëtimit e të punonjësve të Shërbimit të Kontrollit të Brendshëm në Republikën e Shqipërisë”“, i cili është ndryshuar me vendimin e Këshillit të Ministrave nr. 252, datë 9.2.2011.
36. Legjislacioni i mësipërm solli ndryshime që  kishin  të  bënin:  a)  me  masën  e  pensionit  të
parakohshëm për vjetërsi shërbimi, duke u bazuar në përllogaritjen e tij, jo më në pagën referuese mujore, por në
pagën referuese mujore neto; si dhe b) me skemën e përllogaritjes   së   këtij   pensioni.   Konkretisht   me
ndryshimet e parashikuara në aktin normativ nr.
5/2010,  pikat  1  dhe  2  e  nenit  14  e  ligjit  nr.
10142/2009 parashikon se: “1. Pensioni i parakohshëm  për  personat  që  plotësojnë  kushtet  e përfitimi është 1.5 për qind e pagës mesatare referuese mujore neto për çdo vit shërbimi. 2. Në çdo rast, masa e pensionit të parakohshëm nuk mund të jetë më e ulët se pensioni bazë i përcaktuar nga Këshilli i Ministrave, në përputhje me ligjin nr. 7703, datë 11.5.1993, “Për sigurimet shoqërore në Republikën e Shqipërisë”.
37.  Akti  normativ  nr.  5/2010  u  bë  objekt shqyrtimi  nga  Gjykata  Kushtetuese, e  cila  me
vendimin nr. 2, datë 18.2.2013 u shpreh se ishte në     përputhje     me     Kushtetutën.     Gjykata
Kushtetuese vlerësoi se referimi në ligj për llogaritjen e pensionit në vlerën neto të pagës ka
çuar në ulje të masës së përfitimit të pensionit suplementar të ushtarakëve të liruar. Mbi analizën nëse kjo nismë ligjore   cenonte   parimin   e   sigurisë   juridike, Gjykata Kushtetuese theksoi se ligjvënësi duhej të mbajë parasysh se një situatë të rregulluar më parë, parimisht, mund ta ndryshojë vetëm nëse kjo sjell pasoja pozitive - konkretisht, trajtim më të mirë (financiar ose jo) - për subjektet përfituese dhe jo kur ndryshimi i akteve ligjore e përkeqëson situatën pra, kur i heq subjekteve përfituese  një  të  drejtë  të  fituar  më  parë.  Megjithatë, parimi i sigurisë juridike nuk mund të prevalojë në çdo

rast.  Kjo  do  të  thotë  se  nëse  paraqitet  rasti  që  një rregullim ligjor i ndryshëm i një marrëdhënieje ndikohet
drejtpërdrejt nga një interes publik, me të gjitha elementet
e tij thelbësore, ky interes natyrshëm do të ketë përparësi ndaj parimit të sigurisë juridike.
38. Kështu Gjykata Kushtetuese në kuptim të nenit  17  të  Kushtetutës  në  rastin  konkret  ka
analizuar se ndërhyrja e ligjvënësit, pra kufizimi i të drejtës, ka qenë e nevojshme, pra e diktuar nga një
interes publik, e arsyeshme dhe në përpjesëtim me gjendjen që ka diktuar ndërhyrjen, si dhe se nuk ka
prekur thelbin e së drejtës. Në këtë kuptim Gjykata Kushtetuese ka vlerësuar se kufizimi është bërë me ligj dhe ndërhyrja në skemën e llogaritjes së pensioneve të parakohshme për vjetërsi shërbimi është bërë për interes publik, për shkaqe të tilla si: a) efekti i papërballueshëm për buxhetin e shtetit; b) reduktimi i borxhit publik; c) presioni negativ i krizës globale financiare; ç) konsolidimi fiskal i qeverisë; d) funksionimi normal i skemës së sigurimeve shoqërore; dh) natyra e sigurimit shoqëror suplementar. Kështu Gjykata Kushtetuese i ka konsideruar këto shkaqe të vlerësuara në dritën e interesit publik dhe nevojës për ndërhyrje të ligjvënësit dhe ekzekutivit në të drejta të fituara më parë, si të arsyeshme dhe proporcionale, në kuptim të nenit 17 të Kushtetutës.
39.  Në  kuptim  të  sa  më  sipër,  Gjykata
Kushtetuese vlerësoi se natyra e sigurimit shoqëror
suplementar është e ndryshme nga sigurimi shoqëror bazë, pasi qëllimi i të parit është shmangia e pasojave negative
në ushtrimin e funksionit të një kategorie të caktuar të punonjësve, si dhe garantimi e ruajtja e të ardhurave për
sigurimin  e  nevojave  jetike  të  tyre.  Për  këtë  arsye
Gjykata  Kushtetuese  konkludoi  se,  ndryshimi  i
skemës së përfitimeve suplementare mbetet në diskrecion të politikave dhe mundësive të ekzekutivit, kurse prekja e
skemës së sigurimeve shoqërore bazë nuk duhet kurrsesi të pësojë ndryshime të tilla që të përkeqësojë ndjeshëm
jetën e shtetasve që përfitojnë këtë sigurim. Për rrjedhojë Gjykata Kushtetuese vlerësoi se rasti objekt gjykimi paraqiste nevojën e interesit publik, që e justifikon ndërhyrjen e ligjvënësit në skemën e sigurimeve suplementare dhe se aktet objekt shqyrtimi respektojnë raportin e drejtë midis interesit publik dhe garantimit të mirëfunksionimit të buxhetit publik, i cili do të pësonte një goditje të konsiderueshme nëse nuk bëhej ndërhyrja në skemën e pensioneve.
40.  Gjykata  Kushtetuese ka  konkluduar  se,
megjithëse skema e re e llogaritjes së masës së sigurimit
suplementar ka sjellë uljen e të ardhurave për përfituesit, kjo ndërhyrje është në përpjesëtim të drejtë me qëllimin që
e ka diktuar atë. Gjykata Kushtetuese vlerësoi se
diferencimet që ekzistonin para kësaj ndërhyrjeje cenonin parimet dhe rregullat në fushën e pagave dhe të tatimit
mbi të ardhurat personale, si dhe shkaktonin një detyrim të  papërballueshëm  për  buxhetin  e  shtetit  duke  e
rrezikuar atë seriozisht dhe se masa e pensionit e përllogaritur sipas formulës së re mbështetet në mundësitë
reale buxhetore, dhe se ajo siguron respektimin e parimeve të funksionimit të skemave suplementare, si dhe ruajtjen e
raporteve të arsyeshme midis pensionit suplementar të ushtarakëve, atij të pleqërisë dhe pagës neto nga puna.
41. Në praktikë në lidhje me përllogaritjen e përfitimit   të   pensionit   të   parakohshëm   për
vjetërsi shërbimi janë vënë re problematika shumëvjeçare,    të    shkaktuara    si    pasojë    e
legjislacionit jo të qëndrueshëm dhe të ndryshueshëm vazhdimisht, i  cili është gjykuar
dhe    shfuqizuar    disa    herë    nga    Gjykata
Kushtetuese. Me zbatimin e aktit normativ nr.
5/2010 dhe si pasojë e efekteve prapavepruese të rillogaritjes së  pensioneve të  parakohshme  për
vjetërsi  shërbimi,  sipas  nenit  29,  të  ligjit  nr.
10142/2009,   kanë    rezultuar    ish    ushtarakë
debitorë nga shtetit për pensionet e përfituara. Në  këto  kushte  ligjvënësi  miratoi   ligjin  nr.
46/2016, datë 28.4.2016, “Për faljen e detyrimeve që kanë    ish-ushtarakët    në    skemën    e    pensioneve
suplementare, nga rillogaritja e pensioneve në zbatim të ligjit  nr.  10142,  datë  15.5.2009,  “Për  sigurimin
shoqëror suplementar të ushtarakëve të forcave të armatosura, punonjësve të policisë̈ së shtetit, të gardës së republikës, të shërbimit informativ të shtetit, të policisë̈ së burgjeve, të policisë̈ së mbrojtjes nga zjarri dhe të shpëtimit e të punonjësve të shërbimit të kontrollit të brendshëm në Republikën e Shqipërisë”, të ndryshuar. Sipas këtij ligji falen: a) detyrimet e papaguara që rezultojnë nga rillogaritja e pensionit të parakohshëm për vjetërsi shërbimi,  sipas  nenit  29  të  ligjit  10142/2009,  të krijuara nga dhjetori 2010 (koha e zbatimit të ligjit nr.
10142/2009,  i  ndryshuar  me  aktin  normativ  nr.
5/2010) deri  në  datën  e  hyrjes  në  fuqi  të  ligjit  nr.
46/2916; si dhe b) detyrimet që do të krijohen si pasojë e rillogaritjes   së   pensionit   në   bazë   të   ligjit   nr.
10142/2009, të ndryshuar, për ushtarakët që nuk u është kryer rillogaritja deri në datën e hyrjes në fuqi të ligjit nr. 26/2016.
III.  Vlerësimet  njësuese  të  Kolegjeve të
Bashkuara të Gjykatës së Latë
42. Referuar vendimit nr. 33/2010 dhe vendimit
nr. 2/2013 të Gjykatës Kushtetuese, Kolegjet e
Bashkuara të Gjykatës së Lartë theksojnë se, në
zbatimin e nenit 29 të ligjit nr. 10142/2009, duhet pasur parasysh se parimi i sigurisë juridike, mund të
cenohet nga ky rregullim i ri ligjor - pra masa e pensionit  të  parakohshëm  për  vjetërsi  shërbimi
mund të ulet - duke respektuar kriteret kushtetuese për këtë qëllim, të parashikuara nga neni 17/1 i
Kushtetutës, konkretisht mbrojtja e interesit publik dhe proporcionaliteti i ndërhyrjes në raport me qëllimin e synuar për t’u arritur. Në këtë mënyrë vendoset një raport i drejtë midis së drejtës së cenuar dhe qëllimit që synohet të arrihet nëpërmjet ndërhyrjes legjislative, si dhe ruajtjes së thelbit të së drejtës për sigurim shoqëror suplementar. Kështu, ndërsa në gjykimin e çështjes së kushtetutshmërisë së ligjit nr. 10142/2009, Gjykata Kushtetuese ka mbajtur qëndrimin se organet shtetërore ligjbërëse nuk dhanë argumente për të justifikuar cenimin e sigurisë juridike për një interes të rëndësishëm publik,   ky   vlerësim   nënkuptonte   se,   nëse   e kundërta do të ndodhte, pra nëse për interesa të rëndësishme publike cenohet parimi i sigurisë juridike përmes uljes së masës së pensionit të parakohshëm për vjetërsi shërbimi, atëherë nisma legjislative mund të jetë në përputhje me parimet kushtetuese. Ky qëndrim, i mbajtur tashmë drejtpërdrejt, u konfirmua më pas, kur Gjykata Kushtetuese me vendimin nr. 2/2013 mori në shqyrtim kushtetutshmërinë e aktit normativ nr.
5/2010. Sikur u soll në vëmendje më lart, Gjykata
Kushtetuese pranoi se masa e pensionit mund të
ulej kur e diktonin interesat publike të ruajtjes së sistemit financiar ekonomik të shtetit në skemën e
sigurimeve shoqërore. Duke qenë se situata ekonomike  financiare  në  fushën  e  sigurimeve
shoqërore të pensioneve të parakohshme paraqitej e tillë, atëherë Gjykata Kushtetuese e konsideroi në përputhje  me  Kushtetutën  këtë  ndërhyrje legjislative që përkeqësonte situatën e përfituesve të këtij pensioni duke parashikuar një masë më të ulët të tij.
43. Sa më sipër, Kolegjet e Bashkuara theksojnë se tashmë, sikur është pranuar nga Gjykata   Kushtetuese,   neni   29   i   ligjit   nr.
10142/2009    u    miratua    pikërisht    për    të
mbështetur   në    mundësitë   reale    buxhetore
skemën   e   pensioneve   të   parakohshme   për vjetërsi shërbimi. Në këtë kontekst, për efekt të
njehsimit  të   praktikës  gjyqësore,  Kolegjet  e
Bashkuara të Gjykatës së Lartë arrijnë në përfundimin se: rillogaritja e pensionit të parakohshëm për vjetërsi shërbimi, sipas nenit 29 i ligjit nr. 10142/2009, do të bëhet sipas rregullave të parashikuara në këtë ligj, edhe në situatën kur kjo rillogaritje ul masën e pensionit të parakohshëm për vjetërsi shërbimi të njohur dhe caktuar më parë.
44. Pasi konkluduan sa më sipër, Kolegjet e Bashkuara  të  Gjykatës  së  Lartë  vlerësojnë  se duhet të analizojnë dhe marrin në shqyrtim çështjen  e  zbatimit  me  fuqi  prapavepruese  të nenit 29 të ligjit nr. 10142/2009. Sipas pikës së parë  të  këtij  neni,  ligji  i  zbatueshëm,  deri  në hyrjen në fuqi të ligjit nr. 10142/2009, për llogaritjen   e   pensionit   të   parakohshëm   për vjetërsi   shërbimi   është   ligji   nr.   8087,   datë
13.3.1996,  “Për  sigurimin  shoqëror  suplementar  të
ushtarakëve të Forcave të Armatosura të Republikës së
Shqipërisë”.  Ndërkohë në  pikën  3  të  këtij  neni
parashikohet se kur e drejta për përfitim pensioni të  parakohshëm  ka  lindur  prej  datës  1.1.1999,
deri me hyrjen në fuqi të ligjit nr. 1042/2009, por pensioni nuk është caktuar akoma, pensioni i parakohshëm do të llogaritet sipas nenit 11, të ligjit  nr.  8087/1996,  të  ndryshuar.  Pra,  sipas këtyre rregullimeve ligjore të nenit 29, parashikohet skema e llogaritjes së pensionit të parakohshëm për vjetërsi shërbimi me fuqi prapavepruese  dhe  përcaktohet  se,  pavarësisht kur ka lindur e drejta për përfitim, në harkun kohor nga data 1.1.1999 deri me hyrjen në fuqi të ligjit   nr.   10142/2009,  do   zbatohet   ligji   nr.
8087/1996 i ndryshuar me ligjin nr. 8521/1999.
45. Kolegjet e Bashkuara të Gjykatës së Lartë theksojnë se, zbatimi i mësipërm i nenit 29 të
ligjit nr. 10142/2009 bën që të mos zbatohet ligji për sigurimin shoqëror suplementar të ushtarakëve   të   Forcave   të   Armatosura   nr.
9418/2005, i ndryshuar me ligjin nr. 9481/2006,
për përfituesit që u ka lindur e drejta për pension të parakohshëm për vjetërsi shërbim në kohën
kur ky ligj ka qenë në fuqi. Ky parashikim ligjor cenon parimin e sigurisë juridike, por Kolegjet e Bashkuara  ritheksojnë  se  zbatimi  i  ligjit përmbush kriteret kushtetuese për cenimin e sigurisë juridike kur diktohet nga interesi publik,
mbrojtja  e  të  cilit  do  të  ketë  përparësi  ndaj parimit të sigurisë juridike, sikur është elaboruar
më    lart    në    jurisprudencën    e    Gjykatës
Kushtetuese.
46.  Kështu  në  rastin  konkret  parashikimi  i
nenit 29 të ligjit është ndërhyrje e shtetit në legjislacionin       e       sigurimeve       shoqërore
suplementare të ushtarakëve, që erdhi si rezultat i situatës   së   rëndë   ekonomike   financiare   në
skemën e sigurimeve shoqërore të këtyre pensioneve,  sikur  vlerësohet  në  vendimin  nr.
2/2013 të Gjykatës Kushtetuese. Sa më sipër, një zbatim i tillë me fuqi prapavepruese i nenit 29 të ligjit është në përputhje me Kushtetutën, sikurse është vlerësuar edhe me vendimin nr. 33/2010 dhe  vendimin  nr.  2/2013  të  Gjykatës Kushtetuese. Kjo mënyrë zbatimi e ligjit në kohë përmbush  edhe  kriteret  e  kushtetutshmërisë, edhe nëse çon në përfitimin e një mase më të ulët të  pensionit  të  parakohshëm  për  vjetërsi shërbimi, për shkak të llogaritjes sipas skemës së nenit 11 të ligjit nr. 8087/1996 të ndryshuar, dhe jo  sipas  skemës  së  parashikuar  nga  ligji  nr.
9418/2005, i ndryshuar, i cili mund të jetë ligji në fuqi në momentin e lindjes së të drejtës.
47. Kolegjet e Bashkuara të Gjykatës së Lartë, për efekt të njehsimit të praktikës gjyqësore, arrijnë në përfundimin se: në gjykimin e mosmarrëveshjeve për  pensionet e parakohshme për vjetërsi shërbimi, për periudhën nga data 1.1.1999 deri më hyrjen në fuqi të ligjit nr. 10142/2009, pensioni i parakohshëm për vjetërsi shërbimi do të përllogaritet sipas ligjit nr. 8087/1996, të ndryshuar me ligjin nr. 8521/1999. Në rastet kur e drejta për pension ka lindur pas hyrjes në fuqi të ligjit nr. 9418/2005 të ndryshuar me ligjin nr. 9481/2006, deri me hyrjen në fuqi të ligjit nr. 10142/2009 të ndryshuar, në kuptim të nenit 29 të këtij ligji, skema për llogaritjen e pensionit të parakohshëm për vjetërsi shërbimi, e parashikuar nga ligji nr.
9418/2005   të   ndryshuar   me   ligjin   nr.
9481/2006, nuk  zbatohet, pavarësisht nëse
masa e pensionit rritet apo ulet në raport me
skemën e parashikuar nga ligji nr. 8087/1996,
të ndryshuar me ligjin nr. 8521/1999.
48.  Në  lidhje  me  çështjen  e  shtruar  për
njehsim, për mënyrën e përllogaritjes së masës së
pensionit të parakohshëm për vjetërsi shërbimi,
në bazë të nenit 11, të ligjit nr. 8087/1996, të ndryshuar me ligjin nr. 8521/1999, Kolegjet e
Bashkuara  të  Gjykatës  së  Lartë  theksojnë  se,
sipas këtij neni përfitojnë pensionin e parakohshëm  për  vjetërsi  shërbimi  ushtarakët
aktivë kur plotësojnë vjetërsinë e shërbimit si ushtarak në moshën: 12 vjet për gratë dhe 15 vjet për
burrat dhe të kenë mbushur moshën: gratë 42 vjeç dhe burrat 47 vjeç. Masa e pensionit të parakohshëm për
vjetërsi shërbimi llogaritet sipas skemës: a) 50% e pagës referuese mbi të cilën është derdhur kontributi dhe b) për
çdo vit tjetër të vjetërsisë së shërbimit mbi përcaktimin e mësipërm masa e pensionit shtohet me 2% të pagës referuese, por jo më shumë se masa e pensionit maksimal të pleqërisë në shkallë vendi.
49.  Sipas  këtij  rregullimi  ligjor  pensioni  i parakohshëm për vjetërsi shërbimi është 50% e
pagës referuese, mbi të cilën është derdhur kontributi, dhe për çdo vit, tej periudhës 12 vjet
vjetërsi shërbimi për gratë dhe 15 vjet vjetërsi shërbimi  për  burrat,  shumës  së  mësipërme  i
shtohet  2%   të   pagës  referuese.  Çështja   që
shtohet për zgjidhje është nëse kufizimi “jo më
shumë  se  masa  e  pensionit  maksimal  të  pleqësisë  në shkallë  vendi”  duhet  të  zbatohet  për  të  gjithë
masën e pensionit të parakohshëm për vjetërsi shërbimi, apo për shtesën për çdo vit tjetër të vjetërsisë së shërbimit.
50. Kolegjet e Bashkuara të Gjykatës së Lartë
vënë në dukje se, në të gjitha ligjet në fushën e sigurimeve      shoqërore      suplementare      të
ushtarakëve, kufizimi në shumën e pensionit të parakohshëm    për    vjetërsi    shërbimi    është
parashikuar mbi të gjithë shumën e tij, përveç ndryshimeve të fundit të bëra me aktin normativ
nr. 5/2010, ku është vendosur si kriter dysheme për llogaritjen e tij pensioni bazë i pleqërisë, pra
masa  më  e  ulët  e  pensionit  të  pleqërisë.  Në kuptim të mënyrës së rregullimit ligjor të këtij
pensioni nga legjislatori, Kolegjet e Bashkuara të Gjykatës së lartë theksojnë se tavani i vendosur në lidhje me masën e pensionit të parakohshëm në nenin 11 të ligjit nr. 8087/1996, të ndryshuar, duhet të zbatohet mbi të gjithë masën e pensionit të parakohshëm. Pra, pensioni i parakohshëm për vjetërsi shërbimi sipas parashikimit të ligjit nr.
8087/1996, i ndryshuar me ligjin nr. 8521/1999,
nuk mund të jetë më shumë se masa e pensionit maksimal të pleqërisë në shkallë vendi.
51. Sa më sipër, Kolegjet e Bashkuara arrijnë në përfundimin njësues se: caktimi i pensionit të parakohshëm, sipas nenit 11 të ligjit nr.
8087/1996,   i    ndryshuar   me   ligjin   nr.
8521/1999, bëhet  duke  u  llogaritur  sipas
skemës: a) 50% e  pagës referuese mbi të
cilën është derdhur kontributi; dhe b) për
çdo vit tjetër të vjetërsisë së shërbimit mbi 12
vjet për gratë dhe 15 vjet për burrat masa e
pensionit shtohet me 2% të pagës referuese.
Por  masa  e  përgjithshme e  pensionit të
parakohshëm nuk mund të kalojë masën e
pensionit maksimal të pleqërisë në shkallë
vendi.
IV.  Në  lidhje  me  zgjidhjen  e  çështjes
konkrete
52. Për sa i përket rastit në gjykim, Kolegjet e
Bashkuara të Gjykatës së Lartë vlerësojnë se të dy  gjykatat  e  faktit  kanë  zbatuar  gabim  ligjin
material, pasi i kanë njohur dhe i kanë përllogaritur  paditësit  pensionin  sipas  ligjit  nr.
9418/2005, i ndryshuar, ndonëse, sipas nenit 29, të     ligjit     nr.     10141/2009,     pensionet     e
parakohshme të vjetërsisë në shërbim, për personat që i ka lindur e drejta për pension para
hyrjes në  fuqi të këtij ligji, do  të llogariteshin sipas ligjit nr. 8087/1999, të ndryshuar, deri në datën e hyrjes në fuqi të ligjit të ri, më pas ky pension do të rillogaritet sipas parashikimeve të ligjit nr. 10141/2009, të ndryshuar.
53. Ndodhur në këto rrethana, Kolegjet e Bashkuara të Gjykatës së Lartë arrijnë në përfundimin  se  në  rastin në  gjykim gjykatat e faktit  kanë  zbatuar  gabim  ligjin  material  dhe, nisur nga interpretimi i mësipërm njësues, çështja duhet të  dërgohet për  rigjykim në Gjykatën
[bookmark: _GoBack]
Administrative  të  Apelit,  por  me  tjetër  trup gjykues, e cila si një gjykatë fakti ka mundësinë
ligjore të ndreqë zbatimin e gabuar të ligjit të
bërë në gjykimin e mëparshëm. Në rigjykim, kjo gjykatë duhet të garantojë kryerjen e një hetimi të
plotë  dhe  të  gjithanshëm  të  çështjes  dhe  të analizojë  faktet  për  të  zgjidhur  çështjen  në
kuadër të zbatimit të ligjit sipas orientimit njësues të këtij vendimit të Kolegjeve të Bashkuara të
Gjykatës së Lartë.

PËR KËTO ARSYE,

Kolegjet e  Bashkuara  të  Gjykatës së  Lartë, mbështetur  në  nenin  141  të  Kushtetutës,  në
nenin 485/c të Kodit të Procedurës Civile, si dhe
në nenet 17, pika “a”, dhe 19§4, të ligjit nr. 8588, datë	15.3.2000,	“Për	organizimin	dhe
funksionimin e Gjykatës së Lartë të Republikës
së Shqipërisë”, nenet 32, 33, 35/4, të ligjit nr.
98/2016,  datë  6.10.2016,  “Për  organizimin  e pushtetit gjyqësor në Republikën e Shqipërisë”,

VENDOSËN:

Prishjen e vendimit nr. 1784, datë 14.5.2014, të	Gjykatës	Administrative	të	Apelit	dhe
dërgimin  e  çështjes  për  rishqyrtim  në  po  atë
gjykatë, por me tjetër trup gjykues.
Ky vendim është unifikues dhe dërgohet për
botim në Fletoren Zyrtare.

Anëtarë: Xhezair Zaganjori (kryesues), Arjana
Fullani,	Ardian	Dvorani,	Shkëlzen	Selimi, Evelina Qirjako, Tom Ndreca, Medi Bici, Artan
Zeneli,  Guxim  Zenelaj, Andi  Çeliku,  Edmond
Islamaj, Admir Thanza, Artan Broci

